Document ID: /roh_data/filtered/fineweb-2-filterrobots_roh.jsonl.gz/1470

Tar la planisaziun da las localitads da biros da la Scola spezialisada superiura da la Svizra sidorientala ibW han ins quintà cun radund 22 plazzas da lavur per 25 collavuraturs. Uss lavuran però dubel uschia blers collavuraturs en ils biros. La situaziun na correspunda perquai betg pli a las directivas dal Secretariat da stadi (Seco) per l'economia e sto vegnir renovà.
La renovaziun vegn sustegnida cun in credit dad 1'445'000 francs e duai vegnir exequida durant las vacanzas da stad.
RR novitads 10:00